KVIEČIAME Į KONSULTACIJŲ DIENĄ „ATEIK PASITARTI“

Lapkričio 18 d. Priešgaisrinės apsaugos ir gelbėjimo departamento teritoriniuose struktūriniuose padaliniuose vyks atvirų durų ir konsultacijų diena „Ateik pasitarti“, kurios metu gyventojai ir bendruomenių atstovai kviečiami konsultuotis gaisrinės ir civilinės saugos klausimais.

Konsultacijų metu Širvintų priešgaisrinės gelbėjimo tarnybos pareigūnai suteiks informaciją apie būsto priešgaisrinę saugą, dūmų detektorių pasirinkimą, įrengimą ir priežiūrą, saugų šildymo įrenginių naudojimą bei veiksmus kilus gaisrui.

Taip pat bus aptariami civilinės saugos klausimai: kaip elgtis gavus perspėjimo pranešimą apie pavojų, kur ieškoti oficialios informacijos ekstremaliųjų situacijų metu, kaip pasirengti galimoms grėsmėms, kur rasti informaciją apie priedangas ir kaip pasirūpinti šeimos saugumu.

Kviečiame dalyvauti gyventojus, bendruomenių atstovus, daugiabučių namų savininkų bendrijų pirmininkus, namų administratorius ir kitus besidominčius saugumo klausimais. Konsultacijos bus teikiamos nemokamai.

Konsultacijų data ir laikas: 2026 m. lapkričio 18 d. nuo 9 val. iki 16.00 val. 
Vieta: Širvintų r. sav., Širvintų sen., Širvintų k., Sodžiaus g. 25 Širvintų priešgaisrinė gelbėjimo tarnyba

Konsultuotis galima telefonu: 0 707 69473, 0 707 69475 arba 1856  el. paštu. konsultacija@vpgt.lt

Kviečiame pasinaudoti galimybe gauti naudingų patarimų, užduoti rūpimus klausimus ir kartu stiprinti savo namų bei bendruomenės saugumą.

